b'\n_START_ARTICLE_\nJonas II Aragonietis\n_START_SECTION_\nBiografija\n_START_PARAGRAPH_\nJonas II gim\xc4\x97 Medina del Campo._NEWLINE_Jaunyst\xc4\x97je jis buvo vienas i\xc5\xa1 Aragono princ\xc5\xb3, kurie dalyvavo neramumuose Kastilijoje Jono II Kastilie\xc4\x8dio valdymo metuose. Iki gyvenimo vidurio jis buvo brolio ir pirmtako Alfonso V generolas, kurio valdymo metais jis buvo Italijoje. Senatv\xc4\x97je jis be valiovos kovojo su savo Aragono ir Katalonijos pavaldiniais, Pranc\xc5\xabzijos karaliumi Liudviku XI ir reng\xc4\x97 s\xc5\xabnaus Ferdinandas II Katalikas|Ferdinando ir Izabel\xc4\x97 I|Izabel\xc4\x97s I vestuves, kad b\xc5\xabt\xc5\xb3 suvienyta Kastilija ir Aragonas \xc4\xaf Ispanijos karalyst\xc4\x99._NEWLINE_Jonas II i\xc5\xa1 prad\xc5\xbei\xc5\xb3 ved\xc4\x97 Blan\xc5\xa1\xc4\x85 Navariet\xc4\x99 i\xc5\xa1 Evre dinastijos. Kaip jos vyras jis tapo Navaros karaliumi, o po jos mirties 1441 m. karaliavo vienas. J\xc5\xb3 santuokoje gim\xc4\x97   Karolis Navarietis, pramintas Vianos princu, b\xc5\xabsimas Navaros karalius. Jonas II apie s\xc5\xabn\xc5\xb3 kalb\xc4\x97jo su pavydu, o kai ved\xc4\x97 antr\xc4\x85 \xc5\xbemon\xc4\x85 Juana Enr\xc3\xadquez prad\xc4\x97jo ir nekesti, nes naujoji pamot\xc4\x97 kurst\xc4\x97 nesantaik\xc4\x85. Jonas II band\xc4\x97 atimti i\xc5\xa1 s\xc5\xabnaus teis\xc4\x99 b\xc5\xabti jo atstovu, kai n\xc4\x97ra paties karaliaus. Jo s\xc5\xabn\xc5\xb3 gyn\xc4\x97 aragonie\xc4\x8diai, tad Jonui II teko atsisakyti plan\xc5\xb3 antr\xc4\x85j\xc4\x85 \xc5\xbemon\xc4\x85 padaryti generole-leitenante ir jo atstov\xc4\x99._NEWLINE_Po to sek\xc4\x97 ilgas ir permainingas Navaros pilietinis karas, kuris baig\xc4\x97si tik po staigios Viano princo mirties 1461 m. \xc4\xaetariama, kad j\xc4\xaf nunuodijo pamot\xc4\x97. Katalonai, ged\xc4\x97dami princo ir tur\xc4\x97dami sav\xc5\xb3 nuoskaud\xc5\xb3, sukilo prie\xc5\xa1 Jon\xc4\x85 II. Paskutiniai gyvenimo metais jis kovojo su katalon\xc5\xb3 pretendentais \xc4\xaf sost\xc4\x85. Jis buvo priverstas atiduoti Rusijon\xc4\x85 Pranc\xc5\xabzijos karaliui._NEWLINE_Senatv\xc4\x97je Jonas II apako d\xc4\x97l kataraktos, bet j\xc4\xaf pagyd\xc4\x97 \xc5\xbeydas gydytojas Abiathar Crescas. Katalon\xc5\xb3 sukilimas buvo nuslopintas 1472 m., bet karas su Pranc\xc5\xabzijos karaliumi t\xc4\x99s\xc4\x97si iki Jono II mirties 1479 m. Jo \xc4\xafp\xc4\x97diniu tapo Ferdinandas, kuris jau buvo ved\xc4\x99s Izabel\xc4\x99.'